Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. IP/10/ 153 Brussell, il-11 ta' Frar 2010 L-ewwel fil-klassi: Jitħabbru r-rebbieħa tal-konkors għal tradutturi żgħażagħ Illum tħabbru r-rebbieħa tat-tielet konkors annwali tal-Kummissjoni Ewropea għall-iskejjel imsejjaħ ‘Juvenes Translatores' (bil-Latin li tfisser ‘tradutturi żgħażagħ'). Is-27 rebbieħa, wieħed minn kull Stat Membru tal-UE, se jkun mistieden imur Brussell f'Marzu biex jirċievi l-premju mill-Kummissarju Ewropew responsabbli għall-multilingwiżmu. Aktar dettalji kif ukoll it-traduzzjonijiet rebbieħa jistgħu jinstabu fuq il-websajt tal-‘Juvenes Translatores' f' http://ec.europa.eu/translatores . "Nifraħ lir-rebbieħa kollha,” qalet Androulla Vassiliou, il-Kummissarju għall-Edukazzjoni, il-Kultura, il-Multilingwiżmu u ż-Żgħażagħ. ”Il-konkors tat-traduzzjoni tagħna qed isir aktar popolari kull sena. Din id-darba ħadu sehem 599 skola minn madwar l-Ewropa, b'żieda fir-reġistrazzjonijiet ta' 30 % meta mqabbla ma' sena ilu. Nittama li l-konkors jinkuraġġixxi aktar żgħażagħ biex jitgħallmu l-lingwi. L-għarfien tal-lingwi jista' jieħdok 'il quddiem u jkabbarlek il-prospetti tiegħek tax-xogħol.' Matul il-mawra ta' tlett ijiem fi Brussell għalihom u għall-adult li se jkun qed jakkumpanjahom, kull wieħed mis-27 rebbieħ se jingħata premju u ċertifikat mill-Kummissarju Vassiliou waqt ċerimonja ta' premjazzjoni fil-25 ta' Marzu 2010 . Huma se jkollhom iċ-ċans li jiltaqgħu mat-tradutturi tal-UE waqt xogħolhom. Il-konkors riċenti sar fl-24 ta' Novembru 2009 fl-istess ħin fl-Istati Membri kollha u taħt is-superviżjoni tal-iskejjel. L-istudenti kellhom sagħtejn biex jittraduċu test minn waħda mit-23 lingwa uffiċjali tal-UE għal lingwa oħra uffiċjali tal-għażla tagħhom (pereżempju, mill-Pollakk għall-Franċiż jew mill-Isvediż għall-Ispanjol). Kienu ppreżentati xejn inqas minn 2 253 traduttur li jkopru l-lingwi uffiċjali kollha u l- 139 kombinazzjoni tal-lingwa . L-għoti tal-marki u l-valutazzjoni tat-traduzzjonijiet ma kinux faċli billi l- kwalità kienet għolja ħafna u l-kompetizzjoni kienet tassew akkanita. Il-ġurija li kienet fdata b'din il-ħidma kienet tikkonsisti minn tradutturi mid-Direttorat Ġenerali għat-Traduzzjoni (DĠT) tal-Kummissjoni Ewropea. Kull traduzzjoni kienet evalwata minn kelliem nattiv tal-lingwa li fiha t-test kien tradott. Bord ippresedut mid-Direttur Ġenerali tad-DĠT imbagħad għażel l-aħjar traduzzjoni minn kull Stat Membru. Il-konkors Juvenes Translatores huwa l-uniku wieħed tax-xorta tiegħu li fih studenti ta' 17-il sena jistgħu jittestjaw il-ħiliet tagħhom fit-traduzzjoni fi kwalunkwe lingwa uffiċjali tal-UE. Il-konkors sar għall-ewwel darba fl-2007 bħala proġett bi prova bil-mira li jagħti togħma ta' xi tfisser tkun traduttur u biex jgħolli l-profil kemm tal-professjoni tat-traduzzjoni u kemm tat-tagħlim tal-lingwa fl-iskejjel. Sa mill-bidu huwa ħoloq ħafna entużjażmu fost l-iskejjel parteċipanti billi jipprovdi sfida vera fl-ittestjar tal-ħiliet fil-lingwi mgħallma fl-iskola. Ir-rispons mill-għalliema involuti juri li l-konkors kien ukoll mument ta' pjaċir għall-parteċipanti. L- ismijiet tal-istudenti rebbieħa (flimkien mal-kombinazzjoni tal-lingwa tagħhom) u l-iskejjel tagħhom huma: IlL-PAJJIŻ L-ISTUDENT L-ISKOLA L-Awstrija Anna Novak (CS-DE 1 ) BG 13 Fichtnergasse, Vjenna Il-Belġju Bram Degraeve (FR-NL) Sint-Pieterscollege fi Blankenberge Il-Bulgarija Илина Георгиева (EN-BG) Гимназия с преподаване на чужди езици "Екзарх Йосиф", Разград Ċipru Ανδρέας Δημητρίου (EN-EL) Λύκειο Αγίου Γεωργίου Λακατάμειας, Λευκωσία Ir-Repubblika Ċeka Augustin Žídek (EN-CS) Gymnázium Frýdlant n.O., Frýdlant n.O. Id-Danimarka Frederik Drejer Thrane (EN-DA) Sct. Knuds Gymnasium, Odense L-Estonja Reti Maria Vahtrik (FR-ET) Gustav Adolfi Gümnaasium, Tallinn Il-Finlandja Tiia Kinnunen (EN-FI) Lauttakylän lukio, Huittinen Franza Andréa Cancellieri (ES-FR) Lycée Fesch, Ajaccio Il-Ġermanja Franka Malsch (EN-DE) Salzmannschule Spezialgymnasium für Sprachen, Waltershausen Il-Greċja Σοφία Σπανίδου (EN-EL) Αρσάκειο Γενικό Λύκειο Θεσσαλονίκης της Φιλεκπαιδευτικής Εταιρείας, Θεσσαλονίκη L-Ungerija Gyenes Bertalan (EN-HU) Fazekas Mihály Fővárosi Gyakorló Általános Iskola és Gimnázium, Budapest L-Irlanda Rachel McNamara (GA-EN) Laurel Hill Secondary School, Limerick L-Italja Alice Prussiani (FR-IT) Liceo Linguistico Europeo Paritario S.B. Capitanio, Bergamo Il-Latvja Māra Braslava (EN-LV) Limbažu 3. vidusskola, Limbaži Il-Litwanja Agnė Vailionytė (EN-LT) Veisiejų vidurinė mokykla, Veisiejai, Lazdijų rajonas Il-Lussemburgu Seio Saks (EN-ET) Ecole européenne 1 Malta Benjamin Camilleri (IT-MT) St Aloysius' College Sixth Form, Birkirkara Il-pajjiżi baxxi Sharon van Dijk (EN-NL) RSG Tromp Meesters, Steenwijk Il-Polonja Paweł Lipski (EN-PL) Liceum Filomata Gliwice, Śląskie Il-Portugall Tomás Quitério (EN-PT) Colégio Rainha D. Leonor, Caldas da Rainha Ir-Rumanija Teodor Baciu (EN-RO) Seminarul Teologic Liceal "Chesarie Episcopul", Buzău Is-Slovakkja Alžbeta Kiššová (EN-SK) Piaristické gymnázim F.Hanáka, Prievidza Is-Slovenja Valentina Prete (IT-SL) Gimnazija Nova Gorica Spanja Ana González Navarro (EN-ES) IES Isabel La Católica, Madrid L-Isvezja Andreas Chen (FR-SV) Franska Skolan, Stockkolma Ir-Renju Unit James Lane (FR-EN) Winchester College, Winchester Mappa li turi minn fejn ġejjin ir-rebbieħa: Għal aktar tagħrif: Il- websajt tal-konkors http://ec.europa.eu/translatores DĠ Traduzzjoni: http://ec.europa.eu/dgs/translation/index_en.htm 1 : BG: Il-Bulgaru; ES: L-Ispanjol; CS: Iċ-Ċek; DA: Id-Daniż; DE: Il-Ġermaniż; ET: L-Estonjan; EL: Il-Grieg; EN: L-Ingliż; FR: Il-Franċiż; GA: L-Irlandiż; IT: It-Taljan; LV: Il-Latvjan; LT: Il-Litwan; HU: L-Ungeriż; MT: Il-Malti; NL: L-Olandiż; PL: Il-Pollakk; PT: Il-Portugiż; RO: Ir-Rumen; SK: Is-Slovakk; SL: Is-Sloven; FI: Il-Finlandiż; SV: L-Isvediż.